burgasdotpro/wikipedia huggingface dataset:
Laberius

Decimus Laberius (105 – 43 pred Kr.) bol rímsky autor mimov pôvodom z jazdeckého stavu, ktorý sa výrazne zaslúžil o prenesenie tohto dramatického útvaru do rímskej literatúry.
Jeho dielo bolo považované za prácu vyššej úrovne. Hádam tomu môžeme vďačiť za to, že sa nám do dneška z neho dochovalo asi 176 veršov. Laberiove mimy dosiahli úspech na javisku i v literárnej podobe. Názvy mnohých jeho hier sú odvodené z gréckych komédii alebo mimov, čo dokazuje, že sa tento dramatik, inšpiroval svojimi gréckymi predchodcami a snažil sa ich napodobiť. V jeho hrách sa údajne objavovali politické narážky, mimo iné i voči diktátorovi Gaiovi Iuliovi Caesarovi, čo bol jav v pohnutom 1. storočí pred Kr. neobvyklý. Roku 46 pred Kr. sa mu za výpady proti svojej osobe Caesar pomstil tým, že ho prinútil účinkovať v jednom z vlastných mimov (v divadle rímski občania nesmeli vystupovať, Laberius sa na toto poníženie sťažuje v jednom zo svojich prológov) v dramatickom súboji s jeho veľkým rivalom, Publiliom Syrom. Víťazstvo Caesar nakoniec pririekol Syrovi.
Aulus Gellius hodnotí Laberia ako príliš extravagantného a novátorského. Horatius ho naopak otvorene chváli.
Největší hity (Damiens)

Největší hity je výberový album skupiny Damiens, ktorý vyšiel v roku 2003.
Gaius Licinius Macer

Gaius Licinius Macer (zomrel roku 66 pred Kr.) bol rímsky politik a historik, predstaviteľ analistickej historiografie.
Macer pochádzal zo starej plebejskej rodiny Liciniovcov. Roku 73 pred Kr. zastával úrad tribúna. Sallustius sa zmieňuje, že sa zasadzoval v tejto funkcii za práva plebejcov. Roku 68 pred Kr. sa stal prétorom, ale o dva roky nato ho Cicero usvedčil z korupcie a zneužívania svojich právomocí, na čo Macer spáchal samovraždu.
Macerovym synom bol básnik Gaius Licinius Macer Calvus.
Dielo.
Macer napísal dejepisné dielo v 16 knihách, ktoré, podľa zvyku rímskych analistov, začínalo od založenia Ríma. Pretože sa nedochovalo, nevieme, do ktorého roku rímskych dejín siahalo. Ako svoj zdroj ho použili Titus Livius aj Dionysios z Halikarnasu. Livius sa tiež zmieňuje, že Macer nebol celkom objektávny historik, keďže interpretoval historické udalosti tak, aby oslávil rod Liciniov.
Predný mozog

Predný mozog (lat. prosencephalon) môže byť:
Cosa Nostra

Cosa nostra (doslova z tal. "naša vec"; v angličtine písané Cosa Nostra) môže byť:
S’-čchuan

S'-čchuan (po čínsky: 四川; pchin-jin: "sìchuān"; preklad: "Štyri rieky"; starý slovenský prepis "Se-čuan, Sečuan, Sečuán") je provincia v Čínskej ľudovej republike. Západná časť provincie, zahrňujúca obe tunajšie tibetské autonómne prefektúry, tvorí historické časti Tibetu. Podiel týchto tibetských území na celkovej rozlohe provincie je asi polovica územia provincie. Časti týchto prefektúr boli pred rokom 1950 súčasťou novodobého tibetského štátu.
Michal David

Michal David, vlastným menom Vladimír Štancl (* 14. júl 1960 Praha) je český spevák, skladateľ a hudobný podnikateľ.
Život.
Študoval na pražskom hudobnom konzervatóriu. V roku 1976 založil jazzové kvarteto „Čtyři“ a získal ocenenie „Hudobník roku“ na Pražských hudobných dňoch. Pripojil sa k skupine Kroky Františka Janečka,
kde hral a spieval s Janou Kratochvílovou. Na hudobnom festivale Intertalent zvíťazil s piesňou "Nenapovídej". Prvý sólový album vydal v roku 1980. Jeho hudbu možno počuť v divácky úspešných filmoch "Vítr v kapse", "Láska z pasáže", "Discopříběh". Celkom vydal 16 sólových albumov. Okrem spievania a skladania populárnej hudby začal v 90. rokoch 20. storočia produkovať muzikály a skladať k nim hudbu. V divadlách ešte pracuje na dramaturgii.
Norton AntiVirus

Norton AntiVirus je antivírusový softvér od firmy Symantec. Zabezpečuje a kontroluje emailové správy, chatové správy a všetky súbory automatickým odstraňovaním vírusov, červov a trójskych koňov. Funkcie novej verzie detegujú aj niektoré nevírusové hrozby ako napríklad spyware. Program obsahuje funkciu skenovanie komprimovaných súborov, pred otvorením. Norton AntiVirus umožňuje automatické sťahovanie aktualizácií vírusovej databázy pomocou vlastnej služby LiveUpdate. Blokovanie červov a skriptov dokáže zabrániť infekcii systému aj takým vírusom, na ktoré ešte neboli vytvorené detekčné údaje.
Diskografia Michala Davida

Toto je diskografia, ktorú nahral Michal David.
František Janeček (1837)

František Janeček (* 22. január 1837, Solnice - † 27. august 1909, Kremnica) bol hudobný skladateľ, organista. Je autorom salónnych tancov pre klavír, komorných a cirkevných skladieb v štýle neskorého klasicizmu.
Životopis.
V rokoch 1854 – 1855 študoval na organovej škole v Prahe u Karla Františka Piča, neskôr v rokoch 1856 – 1861 na učiteľskom ústave v Banskej Bystrici.
Bol učiteľom v Štiavnických Baniach (1866 – 1886) a od roku 1869 pôsobil v Kremnici ako organista u kapelníka Jána Levoslava Bellu.
Windows XP Professional

Windows XP Professional je variant operačného systému Windows XP od firmy Microsoft. Je určený najmä pre biznis sektor a pokročilých používateľov, je vydaný v roku 2001. Je to zatiaľ najpoužívanejší a najstabilnejší Windows.
Sunshine

Sunshine (skrátene Suns alebo Sunz) je česká indie rocková hudobná skupina založená v roku 1994 v Tábore. Krátko po svojom vzniku odcestovali do USA, kde nahrávali albumy a koncertovali. Preslávili sa tiež ich divokými vystúpeniami. Zatiaľ čo v zahraničí ich sláva rástla, v Česku boli veľmi rozporuplnou skupinou. Snaď pod každou zmienkou, ktorá sa o Sunshine objavila na internetu, sa strhla plamená diskusia či sú to zradcovia, hrdinovia alebo niečo iné. Napriek tomu patria medzi popredné české gitarové skupiny. Majú za sebou stovky vystúpení, koncertovali v USA, Anglicku, Nemecku, Francúzsku, Rusku v rokoch 2003 a 2007 dokonca aj v Japonsku. V roku 2006 predskakovali skupine Depeche Mode v Bratislave.
Sunshine (rozlišovacia stránka)

Sunshine (anglicky pre slnečný svit) môže byť:
Jiřina Fikejzová

Jiřina Fikejzová, rod. Jiřina Henzlová (* 13. apríl 1927, Lom – † 2. september 2020) bola česká textárka, hudobná scenáristka a športovkyňa.
Životopis.
Študovala psychológiu a sociológiu na Filozofickej fakulte Karlovej univerzity v Prahe a súkromne sa učila hrať na husle a na klavír. V 50. rokoch 20. storočia bola úspešnou šprintérkou československej národnej reprezentácie.
Po ukončení štúdia v roku 1950 pracovala do roku 1953 v odbornom učilišti v ČKD, potom na odbore zahraničných vzťahov v hudobnom vydavateľstve Supraphon, kde pôsobila ako dramaturgička pri vydávaní zahraničných licenčných albumov. Už od stredoškolských štúdií sa venovala písaniu piesňových textov. Profesionálne začala spolupracovať s Vladimírom Dvořákom, neskôr s Orchestrom Karla Vlacha a Tanečným orchestrom Československého rozhlasu. Vytvorila približne 240 piesňových textov, napísala tiež niekoľko scenárov pre pražské Divadlo hudby, ale aj pre Československú televíziu a Československý rozhlas. Za svoju textársku prácu získala celý rad českých ocenení. Pracovala ako členka textových komisií vydavateľstva Supraphon a Pensylvánie a v prijímacích komisiách "Ochranného zväzu autorského". Pôsobila aj ako členka odborných porôt rôznych domácich i zahraničných hudobných festivalov (Česko: Intertalent, Porta, Zlatý palcát; v zahraničí: Atény, Sopot, Split). Jej syn Dan Fikejz je hudobník.
Zoznam piesní s textami Jiřiny Fikejzovej

Toto je zoznam piesní s textami Jiřiny Fikejzovej.
Zoznam.
poz. - pieseň - interpret - (autor hudby / text) 
(h: ) - doteraz nezistený autor hudby
Zoznam piesní Judity Čeřovskej

Toto je zoznam piesní speváčky Judity Čeřovskej.
Ewa Farna

Ewa Farna, vydatá Ewa Chobot (* 12. august 1993, Třinec) je česká speváčka poľskej národnosti. Pochádza z českej časti Tešínska a na celoštátnej úrovni sa začala presadzovať v roku 2006. So svojím prvým hitom – „Měls mě vůbec rád“ – dokázala počas dvoch mesiacov zabodovať v televíznych a aj rádiových hitparádach. Jej singel "Jaký to je" použila TV Prima, ako úvodnú znelku seriálu Ošklivka Katka.
S rodinou sa Ewa Farna rozpráva tešínskym nárečím a spieva po česky a po poľsky.
Biografia.
Žila vo Vendryni, kde navštevovala tamojšiu základnú školu s poľským vyučovacím jazykom, ktorú ukončila v roku 2008; Študovala na poľskom gymnáziu v Českom Tešíne. Bola prijatá na práva vo Varšave, ale po dokončenom prvom roku štúdium ukončila.
Zaujímavosti.
Medzi obľúbenú hudbu Farnej patria speváčky Kelly Clarksonová, Pink, kapela Simple Plan a Doda. Vo voľnom čase preteká v lyžovaní za Ski Beskyd Veľká Rača.
Narodeniny

Za narodeniny sa obyčajne označuje konkrétny deň v roku, v ktorý sa človek narodí. Ide o sviatok pre konkrétneho človeka. Zvyčajne sa na narodeniny praje všetko dobré a oslávenci sa obdarujú darčekmi. Ako pohostenie pre hostí sa obyčajne podáva narodeninová torta.
III Veže

III Veže (písané aj ako Tri Veže) je komplex obytných budov v Bratislave v mestskej časti Nové Mesto na Bajkalskej ulici.
Komplex tvoria tri rovnaké výškové budovy elipsovitého pôdorysu, ktoré sú posadené na spoločnom parteri. Výška jednotlivých budov je 74 metrov a obsahuje 24 poschodí. Vo vežiach sa nachádzajú byty, v parteri služby. V komplexe sa nachádza 633 bytov, po 211 v každej veži, 24 mezonetových apartmánov, 1 podzemné podlažie, 837 parkovacích miest, výstavba prebehla od roku 2006 do roku 2010.
Placetum regium

Placetum regium ("kráľovský súhlas") je nariadenie, ktoré zakazuje zverejniť bulu bez súhlasu panovníka. Cirkev sa proti takýmto obmedzeniam bránila a vyhlasovala ich za neplatné.
Takéto nariadenie vydali (potvrdili) viacerí panovníci:
Podobné nariadenia existovali vo Francúzsku, Nemecku, alebo v niektorých švajčiarskych kantonoch (Sankt Gallen).
Včelárstvo

Včelárstvo je (amatérsky alebo profesionálny) chov včelích kolónií, prípadne aj príslušná výroba medu a vosku a prípadne aj náuka o chove včelích kolónií a výrobu medu a vosku (niečo podobné je apidológia). Chovateľ včiel alebo odborník na včelárstvo sa nazýva včelár.
Včelári sa starajú o včely na účely zberu medu a včelieho vosku, s cieľom opeľovať plodiny, alebo na odchov včiel pre ďalších včelárov.
Je dosť ťažko jednoznačne povedať k čomu má včelárstvo bližšie – či k záľubám – koníčkom, poľnohospodárstvu alebo entomológii. Môžeme vo všeobecnosti povedať, že ku všetkému spomínanému má dosť blízko.
Nicola Romeo

Nicola Romeo (* 28. apríl 1876, Sant'Antimo pri Neapole – † 15. august 1938, Magreglio pri jazere Como) bol taliansky konštruktér, priemyselník a neskôr majiteľ automobilky Alfa Romeo.
Život.
V roku 1900 ukončil Romeo vysokoškolské štúdium techniky v Neapole. Získal aj titul inžiniera elektrotechniky v belgickom Liège, potom pracoval niekoľko rokov v zahraničí. Do Talianska sa vrátil roku 1911 a založil firmu "Ing. Nicola Romeo e Co.", ktorá vyrábala stroje a vybavenie pre banský priemysel.
Vďaka dodávkam pre taliansku armádu počas prvej svetovej vojny sa spoločnosť rozvíjala. V roku 1915 získal Romeo väčšinový podiel a vedúcu pozíciu vo firme "A.L.F.A." v milánskom Portelle. Firma "A.L.F.A.", založená pred piatimi rokmi, mala v dôsledku vojny finančné problémy. Romeo presunul do Portella veľkú časť zbrojnej výroby, okrem iného výrobu leteckých motorov a firma sa tak znovu "postavila na nohy". 
V roku 1918 prevzal celú firmu a jeho podniky sa premenovali na „Società Anonima Italiana Ing. Nicola Romeo“. A.L.F.A. sa v roku 1920 premenovala na súčasný názov Alfa Romeo.
Po vojne sa Alfa Romeo opäť začala venovať výrobe automobilov. S pomocou Vittoria Jana, ktorý prišiel od Fiatu v roku 1923 a bol zodpovedný za technický vývoj, začala výroba nových športových vozidiel pre náročných zákazníkov. 
V automobilových pretekoch jej vozidlá dosahovali mnohé úspechy a značka si upevnila pozíciu výrobcu exkluzívnych vozidiel. Romeo opustil firmu v roku 1928.
Po krachu na burze v New Yorku v roku 1929 bola firma znova vo finančných problémoch a zachránil ju až zásah talianskeho štátneho "Úradu pre obnovu priemyslu" ("IRI"). 
Romeo sa do svojej smrti finančne podieľal na iných priemyslových a dopravných aktivitách, angažoval sa aj v politike.
Vladimír Hiadlovský (hokejista, 1979)

Vladimír Hiadlovský (* 11. júl 1979, Banská Bystrica) je slovenský hokejový brankár. Od ročníka 2001/02 hráva vo Francúzsku (od 2002/03 v najvyššej súťaži).
Jeho otec Vladimír bol tiež hokejovým brankárom, brat Tomáš Hiadlovský je takisto hokejový brankár.
Titanic (Falco)

„Titanic“ bol prvý singel z albumu Nachtflug od rakúskeho speváka Falca. Pieseň mala v Rakúsku veľký úspech, držal sa dlhé týždne na popredných miestach hitparády.
Info.
Hudba pochádza od producentov Roba a Ferdiho Bollanda, text pochádza výhradne od Falca. Videoklip ku „Titanicu“, kde Falco vystupuje ako "kapitán", bol v jednej veľkej hale vo Viedni natáčaný, dnes hala už nestojí. Okrem toho získal videoklip od úspešných tvorcov videoklipov DoRo cenu v USA. Falco sa v jednom interview v roku 1992 vyjadril, že „Titanic“ asi nenaviaže na úspech „Rock Me Amadeus“.
Iné.
Na obale albumu Nachtflug rôznych výberoch je chybný čas 3:56 uvádzaný, v skutočnosti je dĺžka 3:33 minút. Vo videoklipe bol refrén spievaný v angličtine, aby znovu poslucháči v Amerike dobre singel prijali, na albume je refrén po nemecky. Ďalšie single z albumu "Nachtflug" („Nachtflug“, „Dance Mephisto“) boli menej úspešné.
The Rev

The Rev (pravým menom James Owen Sullivan; * 9. február 1981, Huntington Beach, Kalifornia, USA – † 28. december 2009, tamže) bol bubeník z kapely Avenged Sevenfold.
"The Rev" navštevoval spolu so spevákom M. Shadowsom katolícku školu, ale boli vylúčení v druhom ročníku.
S nahrávaním sa prvýkrát stretol keď mal 18 rokov. Taktiež mal bočný projekt s gitaristom Synystrom Gatesom a tak isto bol členom surf-punkovej kapely Pinkly Smooth z mesta Ballistico v ktorej namiesto bubnovania iba spieval. Počas pôsobenia v tejto kapele bol známy ako Rat Head. Kedysi bubnoval aj v ska kapele Suburban Legends. Dve z jeho najobľúbenejších kapiel boli Rancid a Transplants.
Ako profesionálny bubeník bol sponzoravaný značkami DW, Evans, Promark a Sabian.
James "The Rev" Sullivan bol najviac ovplyvňovaný bubeníkmi ako Vinnie Paul (Pantera), Dave Lombardo (Slayer), Mike Portnoy (Dream Theater) a Paul Bostaph (Testament). 
Sám o sebe povedal že má šesť rôznych áut, na každý deň v týždni jedno. Iróniou je, že v čase, keď pracoval v meste Laundromat, tak v aute aj býval.
Song Fiction, (song napísal The Rev a spojuje sa so smrťou) bol posledný nahratý song na albume.  3 dni po jej nahratí The Rev zomrel. Či to už bola náhoda alebo chcel James zanechať nejaký odkaz sa už nedozvieme.
28. decembra 2009 sa v jeho obydlí našlo jeho telo. Príčina smrti bola intoxikácia rôznymi liekmi
. "The Rev" po sebe zanechal svoju manželku Leanu Silver.
Július Torma

 
 
 
 
Július Torma (* 7. marec 1922, Budapešť – † 23. október 1991, Praha) bol slovenský boxer. Na olympijských hrách v Londýne získal zlatú medailu pre Československo v hmotnostnej kategórii do 67 kg.
Životopis.
Narodil sa v Budapešti, kde jeho rodičia, pochádzajúci zo Štúrova, odišli po prvej svetovej vojne za prácou. Vyučil sa za zámočníka. Boxoval od trinástich rokov, už ako devätnásťročný získal svoj prvý titul majstra Maďarska a po ňom nasledovalo ešte päť ďalších v nepretržitej sérii. Trénoval ho Zsigmond Ádler, ktorému vďačný Torma zachránil život tým, že mu pomohol utiecť zo zberného tábora a do konca vojny ho ukrýval. 
Po zisku šiesteho maďarského titulu v roku 1946 sa rodina Tormovcov "repatriovala" do Partizánskeho a Torma sa stal členom klubu ŠK Baťovany. Získal aj nové občianstvo a o rok neskôr pre svoju novú vlasť na majstrovstvách Európy v Dubline bronz v strednej váhe. V prvom kole tam porazil práve László Pappa. 
V roku 1948 vybojoval pre ČSR historicky prvé boxerské olympijské zlato v ľahkej strednej váhe napriek tomu, že k finálovému zápasu proti Američanovi Hankovi Herringovi nastúpil so zlomeným palcom ľavej ruky. Finále welteru bolo vyhlásené za najlepší zápas a Július Torma za najlepšieho boxera celého turnaja. O váhu vyššie získal svoje prvé zlato jeho priateľ z Maďarska László Papp. 
Počas svojej kariéry vybojoval 996 zápasov, z toho len v siedmich prehral. Doma, v Československu, neprehral ani jediný raz. Získal olympijské zlato, zlatú a dve bronzové medaily z majstrovstiev Európy a tiež šesť titulov majstra Maďarska a desať titulov majstra Československa.
Po skončení kariéry pôsobil ako tréner v klube "Uhelné sklady Praha".
Anodorhynchus

Anodorhynchus, po slovensky ara, je rod papagájov z čeľade papagájovité. 
V tomto rode sú zastúpené tri druhy papagájov:
Kiahne (rozlišovacia stránka)

Kiahne môže byť:
Ara (rod)

Ara (lat.), po slovensky ara, je rod papagájov z čeľade papagájovité. 
Systematika.
rod ara ("Ara"):
Niekedy (najmä staršie) sa do tohto rodu zaraďujú aj druhy dnes zaraďované do samostatných rodov:
František Janeček (konštruktér)

František Janeček (* 23. január 1878, Klášter nad Dědinou – † 4. júl 1941, Praha ) bol český konštruktér a zakladateľ firmy Jawa.
Jeho starší brat Josef v období 1. svetovej vojny ťažil uhlie v Mutejoviciach. Po roku 1925 začal pracovať v Lhoticiach, kde ťažil antracit. Mladší brat Rudolf v Prahe vyrábal elektrické bojlery. František vyštudoval vyššiu priemyslovku v Prahe. Neskôr študoval jeden rok na vysokej škole v Berlíne, študoval tu elektrotechniku.
Po štúdiu v Berlíne nastúpil v roku 1898 do "Kolbenových továren" firmy "Schuckert a spol." v Prahe. V roku 1901 ho firma vyslala do Holandska, kde v Maarssene postavil továreň na dynamoelektrické stroje. V tomto roku si tiež prihlásil svoj prvý patent. V roku 1904 sa vrátil späť do Čiech, tu už pracoval ako šéf dielní. V roku 1906 z Kolbenových tovární odišiel.
Súkromie.
V roku 1901 sa v Nemecku oženil s dcérou miestneho starostu "Johannou Carolinou van Strick Linschotten". 29. februára 1904 sa im narodil syn František Karel.
Ariane 5

Nosná raketa Ariane 5 bola súčasťou vesmírneho programu Európskej vesmírnej agentúry. Raketa bola konštruovaná najmä na vynášanie telekomunikačných družic na geostacionárnu dráhu z kozmodrómu Kourou vo Francúzskej Güyane na americkom kontinente. Slúžila do roku 2023 a absolvovala 117 štartov, z toho 112 úspešných. Okrem iného vyniesla do kozmu aj Vesmírny ďalekohľad Jamesa Webba.
Základná charakteristika.
Nosná raketa Ariane 5 sa konštrukčne veľmi podobala americkej rakete Titan 3. Hmotnosť celej rakety dosahovala takmer 700 ton. Nosnosť na geostacionárnu dráhu predstavovala 6 200 kg pri štarte s jednou družicou a alebo 5 700 kg pri štarte s viacerými družicami naraz.
Konštrukcia.
Centrálny stupeň.
Centrálny (prvý stupeň) nosnej rakety Ariane 5 sa označuje ako "H-155" a poháňa ho kryogénny motor Vulcain Mk. 1 s ťahom 1 440 kN. Počas svojej činnosti motor spotrebuje približne 150 ton pohonnej zmesi, ktorú tvorí kvapalný kyslík a kvapalný vodík. 
Pomocné štartovacie bloky.
Spoločne s centrálnym stupňom pracovali pri štarte aj dva mohutné urýchľovacie motory P-230 na pevné pohonné látky. Každý z týchto motorov vyvinul ťah 5,4 MN a za 130 sekúnd svojho chodu spotreboval 240 ton HTPB.
Druhý stupeň.
Druhý stupeň "L-9" slúžil na konečné navedenie užitočného zaťaženia na požadovanú obežnú dráhu okolo Zeme. Pohonnú jednotku tvoril motor Aestus s ťahom 27 kN. Ako pohonná zmes sa využíval monometylhydrazín a oxid dusičitý.
Testovacie lety.
AR-501.
Prvý testovací let Ariane-5 zo dňa 4. júna 1996 bol neúspešný a skončil niekoľko desiatok sekúnd po štarte explóziou vo výške 3500 metrov a to vrátane družíc Cluster za 500 miliónov dolárov.
AR-502.
Druhý testovací let bol úspešnejší. Raketa odštartovala vo štvrtok 30. októbra 1997 o 14:34 SEČ z kozmodrómu Kourou vo Francúzskej Guyane. Na obežnú dráhu sa tak dostali dve nefunkčné makety a malý experimentálny vedecký satelit. Raketa však vypla o 7 sekúnd skôr a dosiahla výšku iba 27 000 km namiesto plánovaných 35 000 km.
AR-503.
Tretí testovací, tzv. kvalifikačný let odštartoval 21. októbra 1998 a bol úspešný. Preto bola raketa kvalifikovaná na komerčné lety. 
Komerčné využitie.
Raketa Ariane 5 s označením AR-503 absolvovala prvý úspešný komerčný let 10. decembra 1999, na obežnú dráhu vyniesla družicu XMM.
Satinovanie

Satinovanie ("frost efekt") je narušenie štruktúry skleneného predmetu v mieste dotyku so satinovacou pastou. Na týchto miestach ostane pôvodne hladké priesvitné sklo matné a drsné.
Ivdeľ

Ivdeľ môže byť:
Ivdeľ (mesto)

Ivdeľ (rus. Ивдель) je mesto vo Sverdlovskej oblasti v Rusku. Leží na rieke Ivdeľ (prítok Obu), 535 km severne od Jekaterinburgu. Počet obyvateľov je 19 324 (2002). V roku 1989 19 014.
História.
Na mieste dnešného mesta bola v roku 1589 vybudovaná prvá ruská drevená pevnosť východne od pohoria Ural s názvom "Lozvinskij gorodok" (rus. Лозьвинский городок), pri ktorej vznikla zlatokopecká osada "Nikito-Ivdeľ" (rus. Никито-Ивдель), neskôr len Ivdeľ (1831). V roku 1937 tu vybudovali gulag "Ivdeľlag". Štatút mesta získal v roku 1943.
Árah (Vávu)

Árah je neobývaný ostrov na atole Vávu na Maldivách.
Árah (Rá)

Árah je neobývaný ostrov na atole Rá na Maldivách.
Zoznam piesní Jakuba Smolíka

Toto je zoznam piesní speváka Jakuba Smolíka.
Zoznam.
(h: /t: )- doteraz nezistený autor hudby alebo textu
Zoznam piesní Heleny Vondráčkovej

Toto je zoznam piesní, ktoré naspievala Helena Vondráčková.
Zoznam.
poz. -pieseň - interpret - (autor hudby/autor textu)
(h:/t:) - doteraz nezistený autor hudby alebo textu
Zoznam piesní Miluše Voborníkovej

Toto je Zoznam piesní, ktoré naspievala Miluše Voborníková.
Zoznam.
(h: / t: )- doteraz nezistený autor hudby alebo textu
Udinese Calcio

Udinese Calcio je taliansky futbalový klub so sídlom v meste Udine. Klub v súčasnosti hrá v najvyššej talianskej súťaži - Serie A. Ich typickými klubovými farbami sú čierna a biela, preto bývajú niekedy označovaný prezývkou "Zebry".
Klub bol založený v roku 1896 ako "Società Udinese di Ginnastica e Scherma". Až do roku 1929 hrával tím v regionálnych ligách, od tohto roku hral v Serie B. Do najvyššej súťaže sa prebojoval v roku 1950, ale už pár rokov neskôr opäť zostúpil do nižšej súťaže. 
Zatiaľ nedosiahol klub vážnejších úspechov v Serie A, či v európskych súťažiach. Vyhral Seriu B dvakrát (1955-56 a 1978-79) a Seriu C trikrát (1938-39, 1948-49 a 1977-78), Anglo-Taliansky pohár v roku 1978, Trofej Ciutat de Barcelona v roku 1999 a Pohár Intertoto v roku 2000.
Feyenoord Rotterdam

Feyenoord je holandský futbalový klub sídliaci v meste Rotterdam. Spoločne s Ajaxom a Eindhovenom tvoria špičkové tímy holandskej ligy. Posledný iný klub získal v Holandsku titul ešte v roku 1980 (bol to AZ Alkmaar).
Klub vyhral 16-krát titul v Eredivisie, 14-krát Holandský pohár a dvakrát Holandský superpohár. Na európskej scéne bol klub úspešný najmä začiatkom 70-tych rokov, v roku 1970 získal Európsky pohár majstrov a Interkontinentálny pohár, v roku 1974 Pohár UEFA. Úspech v Pohári UEFA sa mu podaril zopakovať v roku 2002, keď vo finále zdolali Borussiu Dortmund.
Klub je známy tiež svojimi lojálnymi fanúšikmi, ktorý sa prezývajú "Het Legioen" (Légia).
Alexander Pavlovič

Alexander Pavlovič (* 19. september 1819, Šarišské Čierne† 25. december 1900, Svidník) bol rusínsky národný buditeľ, básnik a gréckokatolícky kňaz. Čestný občan mesta Svidník in memoriam. Spolu s Alexandrom Duchnovičom a Anatolijom Kralickým patrí do trojice najvýraznejších predstaviteľov rusínskej národnobuditeľskej generácie 2. polovice 19. storočia.
Život.
Narodil sa v rodine gréckokatolíckeho kňaza, bol najmladší zo siedmich detí. Ako deväťročný osirel. V roku 1847 absolvoval Teologickú akadémiu v Trnave. Pôsobil na fare v Beloveži a na fare vo vtedajšom Vyšnom Svidníku.
Led Zeppelin (album)

Led Zeppelin (označovaný ako Led Zeppelin I alebo jednoducho I) je debutový album anglickej hard rockovej skupiny Led Zeppelin vydaný v roku 1969. Album bol nahratý v septembri a októbri 1968 v štúdiách Olympic Studios v Londýne. Bol prijatý zväčša s negatívnou kritikou, avšak jeho komerčný úspech bol obrovský. V roku 2003 ho časopis "Rolling Stone" dal na 29. miesto rebríčka najlepších albumov všetkých čias.
Autorstvo.
Poznámka:
Externý hudobník.
Poznámka:
Lunático

Lunático je tretí album skupiny Gotan Project. Vydaný bol v roku 2006 parížskym vydavateľstvom ¡Ya Basta! records, ktoré prevádzkuje Philippe Cohen Solal. Album sa volá "Lunático" ("Bláznivý") podľa koňa legendárneho tanečného majstra tanga Carlosa Gardela.
Majstrovstvá sveta v ľadovom hokeji 1985

Majstrovstvá sveta v ľadovom hokeji 1985 boli 50. majstrovstvami sveta v tomto športovom odvetví, na ktorých Česko-Slovensko získalo svoj šiesty a zároveň posledný titul v ére spoločného štátu. Konali sa v Prahe od 17. apríla do 3. mája. Súčasťou turnaja boli aj 61. majstrovstvá Európy, ktorých víťazom sa stali hokejisti Sovietskeho zväzu.
Konečné poradie.
Majstrovstvá sveta.
Poradie mužstiev na 1. až 4. mieste bolo stanovené na základe výsledkov vo finálovej skupine, poradie na 5. až 8. mieste na základe všetkých výsledkov, dosiahnutých v základnej časti aj v skupine o udržanie.
Majstrovstvá Európy.
Poradie 61. majstrovstiev Európy bolo stanovené na základe vzájomných výsledkov európskych mužstiev v základnej časti turnaja.
Výsledky.
Skupina o udržanie.
" zostúpila do I. divízie."
Robert Zemeckis

Robert Lee Zemeckis (* 14. máj 1952, Chicago, Illinois, USA) je americký filmový režisér, producent a spisovateľ. 
Zemeckis ukončil štúdium na Univerzite Južná Kalifornia na škole kinematografie. Poháňaný dopredu po víťazstve svojho filmu „A Field of Honor“ v súťaži študentskej filmovej akadémie pokračoval v písaní a režírovaní viacerých filmov, ktoré sa dočkali mnohých ocenení.
Po svojich prvých filmoch, ktoré sa ukázali finančne neúspešné, Zemeckis režíroval "Romancing the Stone" s Michaelom Douglasom. Film mal veľký úspech a Zemeckis pokračoval réžiou trilógie filmov "Návrat do budúcnosti". Tieto filmy mu dopomohli k postaveniu vodcovského režiséra Hollywoodu.
Zemeckis je známy svojim novátorským použitím trikov, ako hlavne vo filme "„Who Framed Roger Rabbit“", ktorý hladko kombinuje živú akciu s tradičnými animáciami a film "Forrest Gump", v ktorom umiestnil Toma Hanksa v scénach so známymi historickými osobnosťami, ako je John F. Kennedy. V jednom z jeho posledných projektov z roku 2004 "Polárny expres", založenom na detskej knihe Chrisa Van Allsburga využil techniku počítačovej animácie známej ako performance capture, ktorou sú pohyby hercov zachytené digitálne a použité ako základ pre animované postavy.
Zemeckis často pracuje so skladateľom Alanom Silvestrim a spisovateľom Bobom Galom.
Bol ženatý s herečkou Mary Ellen Trainor, s ktorou má syna Alexandera Zemeckisa. V súčasnosti je ženatý s herečkou Leslie Harter Zemeckis.
Narkondam Dvíp

Narkondam Dvíp (po hindsky) alebo Narcondam Island/Narcondum Island (-po anglicky) je ostrov vulkanického pôvodu ležiaci v Andamanskom mori, patriaci pod správu Indie. Ostrov patrí do súostrovia Andamany, od ktorého je vzdialený asi 130 km smerom na východ. Rozmery Narcondamu sú 3 × 4 km, najvyšší bod je 710 m nad hladinou mora.
Ostrov je v podstate vrchol andezitového stratovulkánu, ktorého základňa leží asi 1 km pod hladinou mora. Vulkán je klasifikovaný ako spiaci, vek poslednej erupcie nie je známy. Zemetrasenie v Indickom oceáne z konca roka 2004 však mohlo viesť k nárastu aktivity - dokladom je práva prof. Chandrasekharama z Indického technologického inštitútu (IIT) z 4. januára 2005 o úniku sopečných plynov z krátera ostrova.
Sint Odiliënberg

Sint Odiliënberg () je obec na západe Holandska v provincii Limburg, v ktorej žije 3 570 obyvateľov (údaj z roku 2007). V Sint Odiliënberge sa hovorí nárečím limburčiny.
Melick

Melick () je mesto na západe Holandska v provincii Limburg, v ktorom žije 3 650 obyvateľov (údaj z roku 2007). V Melicke sa hovorí nárečím limburčiny.
Herkenbosch

Herkenbosch () je mesto na západe Holandska v provincii Limburg, v ktorom žije 4 000 obyvateľov (údaj z roku 2007). V Herkenbosche sa hovorí nárečím limburčiny.
Paarlo

Paarlo () je obec na západe Holandska v provincii Limburg, v ktorej žije 100 obyvateľov (údaj z roku 2007). V Paarloe sa hovorí nárečím limburčiny.
’t Reutje

't Reutje () je mesto na západe Holandska v provincii Limburg, v ktorom žije 300 obyvateľov (údaj z roku 2007). V 't Reutje sa hovorí nárečím limburčiny.
Vlodrop

Vlodrop () je obec na západe Holandska v provincii Limburg, v ktorej žije 2 520 obyvateľov (údaj z roku 2007). V Vlodrope sa hovorí nárečím limburčiny.
Bairin Dvíp

Bairin Dvíp (-po hindsky) alebo Barren Island(-po anglicky) je ostrov vulkanického pôvodu, nachádzajúci sa v Andamanskom mori, asi severovýchodne od mesta Port Blair v Andamanskom súostroví, ku ktorým je pričlenený. Je to jediná aktívna sopka vulkanického ostrovného oblúka, tiahnuceho sa od Sumatry po Mjanmarsko (do tohto oblúka patrí aj vyhasnutý stratovulkán Narcondam).
Vrchol ostrova je len 354 m nad hladinou mora, ďalšie viac ako sa nachádzajú pod hladinou. Ostrov má šírku vyše dva kilometre však zaberá kaldera, ktorá vznikla v pleistocéne. Ostrov je trvalo neobývaný. Erupcie sa datujú do roku 1787. Posledná erupcia je naviazaná na ničivé zemetrasenie v Indickom oceáne z 26. decembra 2004.
Limahl

Limahl (vlastným menom Christopher Hamill; * 19. december 1958, Pemberton, Veľký Manchester, Lancashire, Anglicko, Spojené kráľovstvo) je anglický popový spevák. Jeho umelecké meno je anagram jeho priezviska Bol hlavným spevákom skupiny Kajagoogoo v 80. rokoch 20. storočia, neskôr prešiel na sólovú kariéru. Naspieval titulnú skladbu k filmu Nekonečný príbeh.
Howard Jones

Howard Jones môže byť:
Howard Jones (britský spevák)

Howard Jones (* 23. február 1955, Southampton, Spojené kráľovstvo) je britský spevák a textár, ktorý sa preslávil v 80. rokoch 20. storočia.
Je najstarším zo 4 súrodencov, má bratov menom Roy, Martin a Paul. Narodil sa v Southamptone v Hampshire. Detstvo prežil v meste Stokenchurch neďaleko High Wycombe, Buckinghamshire a navštevoval Royal Grammar School. Potom strávil rok na Royal Northern College of Music v Manchesteri.
V súčasnosti žije s rodinou v Somersete.
Irena Sendlerowa

Irena Stanisława Sendlerowa poslovenčene Sendlerová, rodená Krzyżanowska (* 15. február 1910, Varšava, Poľsko – † 12. máj 2008, Varšava) bola poľská katolícka sociálna pracovníčka, jedna z čelných osobností poľského protinacistického odboja. Bola zakladateľkou, vedúcou a nakoniec aj poslednou žijúcou členkou detského oddelenia Żegoty.
Počas druhej svetovej vojny zorganizovala pod krycím menom "Jolanta" záchranu asi 2500 židovských detí, z ktorých mnohé osobne vyviedla z Varšavského geta. Zatklo ju gestapo, mučili ju, no neprehovorila. Bola odsúdená k trestu smrti, ale s pomocou Żegoty poprave unikla a ďalej pracovala v odboji.
S nepriazňou mocných zápasila i počas komunistického režimu v Poľsku.
V roku 1965 jej "Komisia pre rozpoznávanie spravodlivých" pôsobiaca pri pamätníku Jad va-šem udelila titul Spravodlivý medzi národmi, v roku 2003 jej bol udelený Rad bieleho orla.
Jevgenija Sergejevna Rodinová

Jevgenija Sergejevna Rodinová, (* 4. február 1989, Moskva) je súčasná ruská profesionálna tenistka. Trénuje ju Andrej Južnyj.
Občina (Rusko)

Občina alebo obščina bola v cárskom Rusku dedina so spoločnou obecnou držbou pôdy, ktorá bola jednotlivcom znova prideľovaná do užívania.
Išlo teda o pozemkové spoločenstvo. Pôda patrila obci/celému spoločenstvu. Pozemky boli prerozdeľované medzi rodiny na základe počtu členov v pravidelných intervaloch. Dane sa platili spoločne a za každého člena. Vysokí úradníci sa nemuseli namáhať vyberaním daní od každého človeka zvlášť, lebo túto prácu za nich vykonala občina, keďže musela odovzdať vždy celú sumu. Dane sa platili aj za utečencov, preto sa ľudia medzi sebou strážili, aby nemuseli za niekoho platiť. 
Rusi pôdu nekultivovali, nemali žiadne stroje, nevyužívali hnojenie, oproti ostatnej Európe boli príliš zaostalí, mohli sa spoliehať len na vlastnú prácu. Po zrušení nevoľníctva roku 1861 roľníci dostali pôdu. Zrušiť zastaraný spôsob občinového hospodárenia bežný v ruských regiónoch Ruského impéria sa pokúsil ruský štátnik Piotr Stolypin.
Léon-Philippe Teisserenc de Bort

Léon-Philippe Teisserenc de Bort (* 5. november 1855 Paríž, Francúzsko - † 2. január 1913, Cannes) bol francúzsky meteorológ.
Životopis.
Stal sa slávnym keď roku 1902 objavil stratosféru a tropopauzu. Použil po prvý raz balónové sondy a bol prvý kto spoznal oblasť atmosféry. Medzi rokmi 1892 a 1896 bol šéfom Administratívneho centra medzinárodnej meteorológie (úrad francúzskej vlády). Potom ako odstúpil z tohto postu, založil súkromnú meteorologickú stanicu v Trappes blízko Versailles. Viedol tam experimenty s balónovými sondami a bol vôbec prvý kto ich používal.
Dvojica síl

Dvojica síl sú dve rovnobežné sily s rovnakými veľkos­ťami, orientované opačnými smermi, ktoré pôsobia v rôznych bodoch telesa.
Výpočet.
Otáčavý účinok, ktorý charakterizujeme momentom dvojice síl :
kde
Gerhard Müller

Gerhard Müller (* 1915 Männedorf, kantón Zürich – † 1985), bol švajčiarsky konštruktér a vynálezca.
V roku 1932, ako sedemnásťročný zostavil pomocou dielov z motocykla svoj prvý lyžiarsky vlek a neskôr si dal jeho princíp patentovať. 
Po druhej svetovej vojne sa usadil v meste Dietlikon v kantóne Zürich a založil tu firmu "Maschinenfabrik Gerhard Müller Dietlikon" ("GMD"), ktorá sa v priebehu niekoľkých rokov stala jedným z najdôležitejších svetových výrobcov lyžiarskych vlekov, sedačkových lanoviek a kabínkových lanoviek. 
V roku 1969 vynašiel princíp Aerobusu, zaveseného monorailu s elektricky poháňanými vozidlami. Napriek veľkým pokrokom v jeho zdokonaľovaní, vývoji a úspešnej skúšky (napríklad v Mannheime) bol nútený patent predať. 
Müller zomrel v roku 1985 na následky infarktu.
Calatrava (sopka)

Calatrava je menšie vulkanické pole nachádzajúce sa v centrálnej časti Španielska neďaleko mesta Ciudad Real. Pole sa rozprestiera na ploche cez a pozostáva z viac ako 300 troskových kužeľov maarov a lávových dómov prevažne bazaltového zloženia. Vek poslednej aktivity sa datuje na stredný holocén "Volcán Columba" – 3600 pred Kr. (± 500 rokov). Ešte v 18. storočí boli v oblasti Sierra de Venezuela aktívne fumaroly.
Hemingway

Hemingway je priezvisko anglického pôvodu a môže odkazovať na:
Adam Friedrich Oeser

Adam Friedrich Oeser (* 17. február 1717, Bratislava – † 18. marec 1799, Lipsko) bol nemecký maliar a sochár. 
Pracoval a študoval v Bratislave (študent Georga Raphaela Donnera) a vo Viedni na Viedenskej akadémii maliarstvo. V roku 1739 odišiel do Drážďan, kde maľoval portréty, scény pre kráľovskú operu a nástenné maľby na hrade Hubertsburg (1749). Potom odišiel do Lipska v roku 1759. Uznávaný riaditeľ tamojšej novozaloženej akadémie v roku 1764.
Bratislavskému Veľkému evanjelickému kostolu daroval oltárny obraz, ktorý môžeme na pôvodnom mieste nájsť dodnes. Bola po ňom pomenovaná ulica v bratislavskom podhradí (Oeserova).
Pulau Weh

Pulau Weh (alebo len krátko Weh) je ostrov vulkanického pôvodu, nachádzajúci sa v Andamanskom mori, asi od severozápadného okraja ostrova Sumatra. Ostrov patrí pod správu provincie Aceh a v roku 1993 na ňom trvalo žilo 24 700 obyvateľov. Najväčším sídlom (23 654 ľudí) ostrova je Sabang, ktorý je zároveň aj najsevernejším sídlom Indonézie.
Pobrežie ostrova je domovským prostredím pre vzácneho žraloka veľkoústeho, koralové útesy skrývajú veľké množstvá rôznych druhov rýb. Indonézska vláda vyhlásila v roku 1982 plochu pobrežných vôd a pobrežia ostrova za prírodnú rezerváciu.
Geologický vývoj.
Ostrov predstavuje zvyšky staršieho vulkanického centra, ktoré bolo v minulosti spojené s pevninou, zničeného erupciou. Vek tejto katastrofy nie je známy. V súčasnosti sú jedinými prejavmi vulkanickej aktivity termálne pramene a fumaroly na severnom okraji ostrova.
Seulawah Agam

Seulawah Agam je v súčasnosti neaktívny stratovulkán, nachádzajúci sa na severnom okraji indonézskeho ostrova Sumatra. Sopka leží v staršej, pleistocénnej kaldere "Lam Teuba", jej svahy sú pokryté hustým lesným porastom a vrchol je ukončený 600 m širokým kráterom. Na viacerých miestach na svahu vulkánu sa vyskytujú aktívne fumaroly. Posledná erupcia Seulawah Agam sa odohrala ešte v prvej polovici 19. storočia.
Titinius

Titinius bol rímsky dramatik, autor divadelných hier nazývaných "fabula tabernaria" (doslova príbehy z krčmy), populárneho žánru pôvodnej rímskej komédie. Pôsobil možno niečo krátko pred Terentiom.
Z jeho diela sa dochovalo iba asi 15 titulov.
Peuet Sague

Peuet Sague je masívny vukanický komplex, ktorý sa nachádza izolovane od ľudských obydlí na severozápadnom okraji Indonézskeho ostrova Sumatra. Prvé záznamy o aktivite Peuet Sague pochádzajú z roku 1918, keď došlo k erupcii pyroklastík a rastu dómu. Odvtedy bolo zaznamenaných šesť ďalších erupcií, posledná na Vianoce roku 2000.
Geureudong

Geureudong je masívny stratovulkanický komplex, nachádzajúci sa na severovýchode Sumatry. Je to jeden z najväčších sopečných útvarov v tejto časti ostrova. Sopka leží na starších bridliciach a granitoch a jej vek sa odhaduje na pleistocén. Na južnom a severnom svahu sa nachádzajú termálne pramene.
Bur ni Telong

Bur ni Telong je v súčasnosti neaktívny stratovulkán, nachádzajúci sa na severozápade indonézskeho ostrova Sumatra, na južnom okraji masívu Geureudong, asi 4,5 km od jeho krátera. V 19. a 20. storočí bolo zaznamenaných niekoľko menších explozívnych erupcií vulkánu.
Kembar

Kembar je neaktívny štítový vulkán, nachádzajúci sa na ostrove Sumatra. Sopka leží na križovatke dvoch zlomových systémov, jej masív je tvorený prevažne andezitmi. Vek poslednej erupcie nie je známy, jediným prejavom aktivity sú viaceré fumaroly a termálne pramene, nachádzajúce sa na viacerých lokalitách na úbočiach sopky.
Sibayak

Sibayak je v súčasnosti neaktívny stratovulkanický komplex, nachádzajúci sa v severozápadnej časti indonézskeho ostrova Sumatra. Komplex je tvorený dvojicou prekrývajúcich sa stratovulkánov "Sibayak" a "Pinto", ktoré ležia v staršej kaldere. Jediná historicky doložená erupcia sa odohrala v roku 1881.
Sinabung

Sinabung je v súčasnosti aktívny stratovulkán, nachádzajúci sa na ostrove Sumatra, asi 50 km juhozápadne od mesta Medan a neďaleko komplexu Sibayak. Masív vulkánu je tvorený prevažne andezitmi a dacitmi, jeho vrchol je ukončený sériou prekrývajúcich sa kráterov, z ktorých najmladší je najjužnejšie položený. Vek poslednej erupcie nie je známy, jediným prejavom aktivity boli fumaroly v okolí vrcholu sopky, pozorované v roku 1912. Sopka začala prejavovať aktivitu 29. augusta 2010.
Gavdos

Gavdos () je najjužnejší ostrov Grécka. Nachádza sa v Stredozemnom mori južne od ostrova Kréta, pod ktorej krajskú jednotku Chania aj administratívne spadá. Je najjužnejším bodom Európy.
Ostrov má rozlohu , najvyšším bodom je vrch Vardia, ktorý meria .
Toba (jazero)

Toba je jazero vulkanického pôvodu, nachádzajúce sa v severnej časti indonézskeho ostrova Sumatra. S dĺžkou a šírkou je to najväčšie jazero v Indonézii a zároveň aj najväčšie jazero vulkanického pôvodu na svete. Leží v nadmorskej výške a maximálna hĺbka je . V jazere sa nachádza aj ostrov Samosir a do Malajského prielivu ho odvodňuje rieka Asachan.
Geologický vývoj.
Jazero je vlastne obrovská kaldera, ktorá vznikla približne pred 75 500 rokmi počas obrovskej erupcie. Táto erupcia bola poslednou z troch erupcií v oblasti Toby, staršie sa odohrali pred 840 000, resp. 700 000 rokmi. Bola to najväčšia sopečná erupcia za posledných 25 mil. rokov. Ignimbrity ňou vyvrhnuté majú na Sumatre hrúbku cez , v niektorých oblastiach Malajzie je to dokonca . Ryolitový vulkanický popol pokrýva hrubou vrstvou aj Indický subkontinent. Celkový objem vyvrhnutých sopečných produktov sa odhaduje na .
Erupcia ovplyvnila klímu na celej planéte. Na porovnanie: najničivejšia erupcia v nedávnej minulosti, výbuch Tambory z roku 1815 vyvrhol do atmosféry ani nie dvadsatinu objemu erupcie Toby a hoci sa priemerná celoročná teplota vplyvom rozptýlených prachových častíc znížila len o 0,3 °C, nasledujúci rok bol označený ako "„Rok bez leta“". Pokles teploty ovzdušia po výbuchu Toby sa odhaduje až na 3,5 °C, čo mohlo naštartovať aj posledné globálne zaľadnenie. Podľa teórie, ktorú formuloval Stanley H. Ambrose, mala erupcia taký katastrofálny dopad pre ľudstvo v tých časoch, že niekoľkonásobne zredukovala populáciu na celej planéte a temer ho vyhubila. Podla odhadu prežilo približne 15 000 ľudí.
Neskoršie erupcie.
Mladším prejavom vulkanickej aktivity je menší stratovulkán "Pusukbukit", nachádzajúci sa na južnom okraji jazera a troskový kužeľ "Tandukbenua" na jeho severnom okraji. Riedko porastený povrch kužeľa Tandukbenua vypovedá o aktivite len niekoľko storočí dozadu. Zaujímavým, no nie celkom neprirodzeným javom je postupný výzdvih dna kaldery: jazerné sedimenty sa dajú nájsť na svahoch ostrova Samosir vo výške . Tento výzdvih má na svedomí tlak magmy, ktorá sa stále nachádza v magmatickom rezervoári pod jazerom. Dvíhanie dna sprevádzajú aj početné zemetrasenia – napr. zemetrasenie v roku 1987 malo epicentrum v hĺbke len .
Jozef Albach

Jozef Stanislav Albach (* 25. január 1795, Bratislava - † 12. novembra 1853, Eisenstadt) bol františkánsky kňaz, prírodovedec a geograf. 
V roku 1840 ho uhorský palatín arcivojvoda Jozef Anton Habsbursko-lotrinský vymenoval za kazateľa v ríšskom sneme, ktorý sa konal v Bratislave. Neskôr sa venoval botanike a prírodným vedám. Ešte začiatkom 20. storočia bola pomerne obľúbená jeho nemecká modlitebná knižka.
Cudzinec (muzikál)

Cudzinec je pôvodný slovenský muzikálu autorky Márie Muráňovej, hudbu aranžoval Pavel Zajáček. Muzikál mal premiéru 17. decembra 2006 v Posádkovovom klube - ODA Trenčíne v podaní amatérskeho súboru občianskeho združenia Art Music Union.
Dej.
Námet muzikálu je zo života starého izraelského národa za vlády kráľa Achaba. Hlavná postava, prorok Eliáš, prichádza ku kráľovi Achabovi s posolstvom, že krajinu postihne sucho.
Ľudovít Baťán

Gróf Ľudovít František Jozef Baťán (staršie "Ľudovít Batthyány", ; * 10. február 1807, Bratislava† 6. október 1849, Pešť) bol prvý predseda vlády Uhorska v čase revolúcie v rokoch 18481849. Po potlačení revolúcie bol uväznený rakúskou vládou v Olomouci a Budapešti. Vo väzení sa neúspešne pokúsil o samovraždu. Napokon bol odsúdený na trest smrti a 6. októbra 1849 bol zastrelený popravčou čatou. Pochovaný je na Kerepešskom cintoríne (Kerepesi temető) v Budapešti. 
Rodina.
V roku 1834 si v Bratislave zobral za manželku Antóniu Zičiovú (aj Zichy; 1816 – 1888), dcéru magnáta Karola Zičiho a jeho manželky Antónie Baťánovej. Z manželstva vzišli tri deti: Emmanuela Baťánová (aj Batthyány; 1837 – 1922), Ilona Baťánová (Batthyány; 1842 – 1929) a Elemér Baťán (Batthyány; 1847 – 1932).
Bodružalík

Bodružalík je potok v hornom Šariši, v severovýchodnej časti okresu Svidník. Je to ľavostranný prítok Ladomirky s dĺžkou približne 4,5 km.
Prameň.
Tečie v severozápadnej časti Laboreckej vrchoviny, kde pramení juhovýchodne pod Kozím vrchom (605,2 m n. m.), v nadmorskej výške cca 570 m n. m., na území CHKO Východné Karpaty. V údolí doliny Bodružalíka je súbežne napájaný prítokom z mokrade Košariska. 
Opis toku.
Najprv tečie na sever cez Bodružal, kde priberá 4 krátke ľavostranné prítoky z dolín s lokálnymi názvami Koprivne, Zegeľníci, Pelepče a Segiňa. Za obcou priberá prítok z Kotolnice a Kuriačnika. V obci Bodružal priberá na pravej strane cca 5,5 km dlhý Príkranský potok (Prikrianku). Sútok je na zemepisnej šírke 49˚21′ 15″ a dĺžke 21˚42′ 26″. Z Čerešne priberá krátky pravostranný prítok, ktorý riečku zásobuje vodou v jarnom období a v čase dažďov. Na okraji obce Krajná Poľana sa zľava vlieva do Ladomirky. Bodružalík je zásobovaný najmä dažďovou vodou a snehom. Najvyššiu hladinu dosahuje v jarných mesiacoch. Je to menej vodnatý tok s pomerne veľkými výkyvmi pretokov počas roka. Voda potoka je veľmi čistá, o čom svedčí aj výskyt raka riečneho.
František Ziči

František gróf Ziči - prídomok "Zichy de Zich et Vásonkeö" (staršie "František Zichy", ; * 24. jún 1811 Bratislava† 17. júl 1900, Káloz) bol gróf, krajinský hodnostár a diplomat.
V roku 1848 bol cisárskym zmocnencom Bratislavskej stolice, od roku 1861 županom Novohradskej župy a v rokoch 18741879 vyslancom Rakúsko-Uhorska v Carihrade.
Narodil sa v rodine grófa Františka Serafína Ziči (17741861) a jeho prvej manželky grófky Amálie rod. Esterházy († 1817).
Bol otcom dvoch poslancov uhorského snemu a guvernérov Rijeky: Jozefa a Augusta. Okrem toho mal ďaších dvoch synom Františka a Teodora. 
Založil sirotinec na Valónskej ulici v Bratislave a podporoval dobročinné inštitúcie v tomto meste.
Quintus Trabea

Quintus Trabea bol rímsky dramatik, autor komédii z 1. storočia pred Kr.
Panenské ostrovy

Panenské ostrovy sú ostrovy v Malých Antilách. Politicky sú rozdelené na:
Kalendár Pirelli

Kalendár Pirelli známy ako aj „The Cal“ je reklamný exkluzívny kalendár s umeleckými fotografiami aktov známych herečiek a modeliek.
Kalendár.
Začiatky kalendára siahajú do roku 1964 kedy oddelenie marketingu britskej pobočky talianskej spoločnosti Pirelli (výrobca pneumatík) vydalo kalendár pre klientov firmy ako darček pri príležítosti končiaceho sa roka. Prvým fotografom, ktorý pre kalendár fotil bol Robert Freeman, dvorný fotograf skupiny Beatles. Časom sa kalendár stal renomovaným, v obmedzenom množstve dostupným hlavne pre vybrané VIP (hlavy štátov, kráľovstiev) a pre klientov firmy Pirelli.
V roku 1974 vzhľadom na ropnú krízu sa spoločnosť Pirelli rozhodla zastaviť vydávanie kalendára, ale po desiatich rokoch sa objavila nová edícia a odvtedy je uvedenie novej edície prestížnou kultúrno-spoločenskou akciou.
Témy fotografií ako aj lokality, kde fotografie vznikajú, sa menia každý rok.
Charitatívne dražby.
Každoročne sú s kalendárom spojené aj charitatívne dražby. Výťažok z dražieb ide zvyčajne na projekty zamerané na starostlivosť o choré či chudobné deti, výskum liečby AIDS, či rakoviny. Na Slovensku so spoločnosťou Pirelli exkluzívne spolupracuje server Pravda.sk s denníkom Pravda. 15. decembra 2009 sa uskutočnila v poradí šiesta dražba jediného výtlačku kalendára Pirelli na Slovensku, výťažok z ktorej získala mimovládna nezisková organizácia "Spoločnosť priateľov detí z detských domovov Úsmev ako dar".
Osobnosti a Pirelli.
Ženy na fotografiách.
Slávni fotografi, ktorí sú vybraní, aby vyfotografovali svoju umeleckú predstavu ženského tela berú túto príležitosť ako poctu, rovnako ako modelky a známe ženy, ktoré fotografom pózujú. V priebehu rokov sa v kalendároch Pirelli objavili aj Sienna Miller, Naomi Campbell, Gisele Bündchen, Kate Moss, Cindy Crawford, Selma Blair, Lauren Bush, Laetitia Casta, Rachel Leigh Cook, Milla Jovovich, Heidi Klumová, Sophia Loren, Penélope Cruz, Brittany Murphy, Amy Smart, Julia Stiles, Karolína Kurková, Raica Oliveira, Adriana Lima, Bridget Moynahan, Shannyn Sossamon, Mena Suvari, Monet Mazur, Aurelie Claudel, Fernanda Tavares, Frankie Rayder, Angela Lindvall, Hilary Swank a Yamila Díaz.
Smokie

Smokie je anglická glamrocková hudobná skupina založená v roku 1974. Najvýraznejšie úspechy dosahovala v 70. rokoch 20. storočia. Skupina je aktívna v pozmenenom zložení aj v súčasnosti.